Nyt ph.d. projekt fra Aarhus Universitet, Health, giver ny information om risikoen ved at tage den antiepileptiske medicin, Valproat under graviditeten. Bag projektet står Cand. Scient. Med. Freja Bertelsen der forsvarer projektet mandag d. 9. Januar 2017.

Tidligere forskning har vist, at fostre udsat for Valproat under hjernedannelsen, har øget risiko for, at udvikle forstyrrelser indenfor autisme spektret.

I dette projekt har prækliniske studier vist at selv lave doser Valproat kan forårsage ændringer i hjernedannelsen og senere social adfærd hos rotter. Rotter udsat for Valproat under hjernedannelsen havde et øget antal hjerneceller, ændringer i hjernens GABA og Oxytocin receptorer og de udviste mindre lege-adfærd senere i livet.

Forsvaret af ph.d.-projektet er offentligt og finder sted den 9. Januar 2017 kl. 13 i Patologisk Auditorium, Aarhus Universitet, 8000 Aarhus C. Titlen på projektet er ”How Valproic Acid affects the brain –with relevance to Autism Spectrum Disorder”.  Yderligere oplysninger: Ph.d.-studerende Freja Bertelsen Tlf. 78464405.